《玉壶园》
宋代·董嗣杲

莫问南漪与玉壶，杜鹃还更试花无。
坡仙一顾吟空老，地主频更景不殊。
船出断桥春溆远，钟传萧寺晚楼孤。
山明水秀轩扉敞，落日渔歌过里湖。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。